Αρχιτεκτονική Τοπίου και Μεγάλα Τεχνικά Έργα • Υδραυλικά. Η περίπτωση του φράγματος και της τεχνητής λίμνης του Μόρνου:
Creators: name: Νανά, Μαριάννα Σεραφείμ
Publisher: name: Aristotle University of Thessaloniki
Year: 2013
Subjects: Αρχιτεκτονική Τοπίου
Τεχνικά Έργα
Τεχνητή Λίμνη
Landscape Architecture
Engineering project
Artificial lake

description: Αντικείμενο της παρούσας εργασίας είναι τα μεγάλα τεχνικά έργα και ο ρόλος της Αρχιτεκτονικής Τοπίου στο σχεδιασμό, την ανάδειξη, την αξιοποίηση αλλά και την προστασία ή αποκατάσταση των φυσικών και ανθρωπογενών τοπίων μέσα στα οποία εγκαθίστανται. Συγκεκριμένα η διατριβή επικεντρώνεται στα υδραυλικά τεχνικά έργα, που έχουν την ιδιαιτερότητα της σχέσης με υγροτοπικά οικοσυστήματα, τα οποία είναι ιδιαίτερα σημαντικά και ευαίσθητα. Το θεωρητικό πλαίσιο της εργασίας συντάσσεται με βάση βιβλιογραφική διερεύνηση για τον προσδιορισμό του τρόπου που ο άνθρωπος αλληλεπιδρά με το τοπίο μέσω των μεγάλων τεχνικών έργων και του ρόλου της αρχιτεκτονικής τοπίου. Παράλληλα, στοιχεία από μελέτες ένταξης στο τοπίο και επεμβάσεις σε παρόμοιας κλίμακας τεχνικά έργα, επιχειρούν να διευρύνουν την οπτική για την κατανόηση και τις προοπτικές της παρούσας μελέτης. Την συλλογή στοιχείων, διαδέχεται η συγκριτική τους θεώρηση και καταγραφή για να ακολουθήσει η αξιολόγηση της κατάστασης και η διεξαγωγή συμπερασμάτων. Ως περίπτωση μελέτης αναλύεται η τεχνητή λίμνη που δημιουργήθηκε κατά την κατασκευή του φράγματος στον ποταμό Μόρνο στην ορεινή Φωκίδα με σκοπό την υδροδότηση της Αττικής. Η ιδιαιτερότητα του συγκεκριμένου τόπου έγκειται στην ιστορία, φυσική και πολιτισμική και στον τρόπο που το έργο εγγράφεται μέσα στο τοπίο σήμερα. Αναλύονται οι δομές και τα στοιχεία που συνθέτουν αυτόν το χώρο σήμερα παράλληλα με τις σχέσεις και αλληλεπιδράσεις που υφίστανται σε αυτό, ώστε να προσδιοριστεί η ικανοχωρητικότητα του, δηλαδή το δυναμικό που εμπεριέχεται στη σημερινή κατάστασή, αλλά και οι δυνατότητες και προοπτικές για το μέλλον. Για την εργασία αυτή χρησιμοποιούνται βιβλιογραφικές πηγές αφενός, αλλά και έρευνα πεδίου για την ανάλυση του τοπίου και τον προσδιορισμό της υφιστάμενης κατάστασης της περιοχής μελέτης αφετέρου. Τα συμπεράσματα της ανάλυσης του τοπίου καταγράφονται σε χάρτες και σχέδια από τα οποία προκύπτουν οι αρχές σχεδιασμού του τοπίου και οι σχεδιαστικές προτάσεις που είναι το τελικό προϊόν αυτής της έρευνας.
description: The current thesis entitled “Landscape Architecture and Large Engineering Projects • Hydraulics; The case of the dam and the artificial lake of Mornos” has been elaborated within the Interdisciplinary Postgraduate Studies in Landscape Architecture, organized by the Schools of Architecture and Agriculture of Aristotle University of Thessaloniki, in the academic year 2012-2013. The subject of this thesis derives from with the special interest for the human interaction with the natural landscape, the changes a human intervention can cause and the role of landscape architecture in this system of interactions. In particular, this thesis focuses on large engineering projects directly related to wetland ecosystems; that means projects forming part of hydraulic engineering projects. The study attempts the understanding of the specificity and sensitivity of wetland ecosystems and therefore, the respectively careful handling whilst installing engineering projects. The results and the conclusions of this work can assist in understanding how landscape architecture contributes to the design, the development, the highlighting and the eventual restoration of the landscape where engineering project is installed. The theoretical approach is followed by applied research in a specific hydraulic engineering project; the water supply dam of river Mornos, in the prefecture of Phocis. The landscape of the artificial lake is analyzed, followed by the proposal for ecological improvement, the development of its potential and the creation of suitable conditions for enjoyment by residents and visitors to the area.